ߌߙߊ߲߫
ߌߙߊ߲߫ ߖߘߍ߬ߞߟߏ߬ߟߊ ߞߊ߲ߓߍ߲ ߸ (ߝߊ߯ߙߛߌ߫ ߞߊ߲ ߘߐ߫: جمهورى اسلامى ايران) ، ߊ߬ ߦߋ߫ ߖߡߊ߬ߣߊ ߟߋ߬ ߘߌ߫ ߡߍ߲ ߧߋ߫ ߛߐ߬ߘߐ߲߬ ߠߴߊߖ߭ߌ߫ ߕߟߋ߬ߓߋ ߘߐ߫. ߊ߬ߟߋ ߟߋ߬ ߕߟߋ߬ߓߐ ߕߍߡߊ߫ ߖߡߊߣߊ ߟߎ߬ ߘߐ߫ ߓߟߋ߬ߓߟߋ߬ߓߊ ߛߓߊߣߊ߲ ߘߌ߫ ߸ ߞߊ߬ ߓߍ߲߬ ߛߌ߰ߓߊ߮ ߓߙߍ߬ߦߊ ߡߊ߬ ߸ ߡߌߛߌ߬ߙߊ߲߬ ߣߌ߫ ߕߙߎߞߌ߫ ߞߐߝߍ߬ ߸ ߊ߬ ߡߐ߱ ߞߙߎߞߍ߬ߙߍ ߦߋ߫ ߞߋ߲߬ߥߟߎ߫ ߈߁ ߟߋ߬ ߘߌ߫، ߊ߬ ߦߴߏ߬ ߢߊ ߞߋߟߋ߲߫ ߠߋ߬ ߡߊ߬ ߸ ߊ߬ߟߋ ߟߋ߬ ߕߟߋ߬ߓߐ ߕߍߡߊ߫ ߖߡߊߣߊ ߟߎ߬ ߘߐ߫ ߓߟߋ߬ߓߟߋ߬ߓߊ ߝߌߟߊߣߊ߲ ߘߌ߫ ߞߊ߬ ߓߍ߲߬ ߔߊ߬ߔߘߊ ߡߊ߬ ߸ ߛߎ߰ߘߎ߬ߟߊ߫ ߞߐߝߍ߬ ߸ ߊ߬ ߔߊ߬ߔߘߊ ߦߋ߫ ߞߎߘߍ߫ ߁،߆߄߈،߁߉߅ ߞ߂  ߸ ߌߙߊ߲߫ ߧߋ߫ ߊߖ߭ߌ߫ ߕߌ߲ߕߊ߲ ߛߊ߬ߓߊ ߢߐ߲߯ߓߍ߲ ߘߌߦߊ ߟߋ߬ ߘߌ߫ (ߊߖ߭ߌ߫ ߕߟߋ߬ߓߋ ߣߴߊ߬ ߕߍߡߟߊ ߣߴߊ߬ ߥߟߏ߬ߘߎ߮) ߸ ߊ߬ ߘߊ߲߬ߓߐߣߌ߲߫ ߕߟߋ߬ߓߐ ߘߐ߫ ߸ ߊߙߑߡߍߣߌ߲ߦߊ߫ ߣߌ߫ ߊߗ߭ߺߑߙߓߌߖߊ߯ߺߣ ߣߌ߫ ߕߎߙߺߞߎߡߊ߯ߺߣߺߑߛߌߕߊߣ ߠߋ߬ ߟߊ߫ ߸ ߌߙߊ߲߫ ߦߋ߫ ߞ߫ߊߖ߭ߺߥߌ߯ߣ ߓߊ ߟߋ߬ ߝߍ߬ ߸ ߏ߬ ߦߴߊ߬ ߞߣߐߟߊ߫ ߓߊ ߟߋ߬ ߘߌ߫ ߸ ߡߍ߲ ߘߊ߲߬ߓߐߣߌ߲߫ ߞߙߊߞ߭ߊߛߑߕߊ߯ߣ ߣߌ߫ ߙߎ߬ߛߌ߬ ߟߊ߫). ߊߝߑߜ߭ߊߣߌߛߑߕߊ߯ߣ ߣߌ߫ ߔߊߞߑߛߌߕߊ߯ߣ ߦߵߊ߬ ߕߟߋ߬ߓߐ ߘߐ߫، ߊ߬ ߥߟߏ߬ߘߎ߮ ߘߐ߫ ߸ ߊߙߊߓߎߟߊ ߖߌߘߏ߯ߘߎ߮ ߣߌ߫ ߎߡߊ߯ߣ ߖߌߘߏ߯ߘߎ߮ ߦߋ߫ ߦߋ߲߬ ، ߌߙߊߞߌ߬ ߦߴߊ߬ ߕߟߋ߬ߓߋ ߘߐ߫ ߸ ߕߙߎߞߌ߫ ߦߴߊ߬ ߞߐ߰ߘߎ߯ߕߟߋ߬ߓߋ ߘߐ߫. ߊ߬ ߞߎߓߋߘߊ ߟߋ߬ ߕ߭ߺߊ߬ߺߤߺߑߙߊ߯ߺߣ ߘߌ߫ ߸ ߏ߬ ߟߋ ߝߣߊ߫ ߦߴߊ߬ ߛߏ߫ ߞߎ߲ߓߊ ߘߌ߫ ߸ ߊ߬ ߣߴߊ߬ ߓߘߍ߬ߓߘߍ߬ߟߌ ߕߍߡߟߊ ߣߴߊ߬ ߛߏߡߐ߯ߦߊ ߦߙߐ ߣߴߊ߬ ߖߊ߬ߥߎ߲߬ ߞߍߦߙߐ ߣߴߊ߬ ߛߌ߲ߘߟߌ߫ ߦߙߐ. ߌߙߊ߲߫ ߦߋ߫ ߖߊ߬ߕߋ߬ ߟߊ߫ ߕߌ߲߬ߞߎߘߎ߲ ߝߊ߲߬ߞߡߊ߬ ߦߙߐߓߊ ߟߋ߬ ߘߌ߫ ߸ ߊ߬ ߦߋ߫ ߖߊ߯ߓߊ ߕߊ ߟߊߡߙߊ߫ ߦߙߐߓߊ ߟߋ߬ ߘߌ߫ ߸ ߊ߬ ߣߴߊ߬ ߦߴߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ ߦߙߐߓߊ ߟߋ߬ ߝߣߊ߫ ߘߌ߫ ߸ ߞߵߊ߬ ߞߎ߲߭ ߞߍ߫ ߕߟߎߥߎ ߣߌ߫ ߥߊߦߌ߲ ߛߎ߲ߞߎ߲ߡߊ ߟߊߛߌߦߊߦߊ ߘߌ߫ ߦߋ߲߬
ߘߎ߰ߡߊ߬ߛߓߍ